
RAPORT DE SPECIALITATE

La proiectul de hotărâre privind inchirierea suprafetelor de teren agricol în anul 2022
Proiectul de hotărâre prezentat de către iniţiator este întocmit în conformitate cu prevederile art.136 din O.U.G.nr.57/2019, privind Codul administrativ, cu modificările și completările ulterioare.
In conformitate cu prevederile art. 87 alin.(5) din actul normativ mai sus arătat, autorităţile administraţiei publice locale administrează, sau după caz,  dispun de resursele financiare precum şi de bunurile proprietate publică sau privată ale unităților administrativ teritoriale, în conformitate cu principiul autonomiei locale.
Proiectul de hotărâre prezentat de către iniţiator este fundamentat și justificat din punct de vedere legal de prevederile art.108 din O.U.G. nr. 57/03.07.2019, privind Codul administrativ, cu modificările și completările ulterioare, conform căruia:
„Consiliile locale și consiliile județene hotărăsc, în condițiile prevăzute în partea a V-a a prezentului cod, ca bunurile ce aparțin domeniului public sau privat, local sau județean, după caz, să fie:
a) date în administrarea instituțiilor publice și regiilor autonome din subordinea unității administrativ-teritoriale care le are în proprietate;
b) concesionate;
c) închiriate;
d) date în folosință gratuită instituțiilor de utilitate publică;
e) valorificate prin alte modalități prevăzute de lege.”
De asemenea, în justificarea legalității proiectului de hotărâre, sunt incidente prevederile OUG nr.57/2019 privind Codul administrativ, cu modificările şi completările ulterioare, astfel:
· art.129 alin.(2) lit. „c” „ Consiliul local exercită următoarele categorii de atribuţii:
atribuții privind administrarea domeniului public şi privat al comunei, oraşului sau municipiului”; 
· art.129 alin.(6) lit. „b” „În exercitarea atribuțiilor prevăzute la alin. (2) lit. „c”, consiliul local:
hotărăşte vânzarea, darea în administrare, concesionarea, darea în folosință gratuită sau închirierea bunurilor proprietate privată a comunei, oraşului sau municipiului, după caz, în condiţiile legii”.
· art. 362 alin. (1) și alin. (3):„Bunurile proprietate privată a statului sau a unităților administrativ-teritoriale pot fi date în administrare, concesionate ori închiriate. (3)„Dispozițiile privind darea în administrare, concesionarea, închirierea și darea în folosință gratuită a bunurilor aparținând domeniului public al statului sau al unității administrativ-teritoriale se aplică în mod corespunzător”
Consiliul local are competenţa administrării terenurilor proprietate privată a comunei Iveşti, în baza art. 129 alin. (2), lit. “c”, alin.(6),  lit.„b”, conform art.332-348 din O.U.G. nr. 57/2020 privind Codul administrativ, cu modificările și completările ulterioare.
Terenul agricol va fi închiriat în anul 2022, pe bază de licitaţie publică, cu un preţ de pornire a licitaţiei de 400 lei/ha. 
Sumele ce vor rezulta din închirierea suprafețelor de teren agricol vor constitui venit la bugetul local de venituri şi cheltuieli al comunei Iveşti.
Având în vedere cele expuse, consider că proiectul de hotărâre prezentat de către inițiator, îndeplineşte condiţiile de legalitate, necesitate și oportunitate și poate fi supus aprobării Consiliului local al comunei Iveşti, în forma prezentată, în sedinţa ordinară din luna martie 2022.
În baza dispozițiilor art. 139 alin.(3) lit.„g” din O.U.G. nr. 57/2020 privind Codul administrativ, cu modificările şi completările ulterioare, acest proiect se adoptă cu votul majorității absolute  din numărul consilierilor locali în funcție.

